“SAVDOGAR” BANKINING FAOLIYAT KO‘RSATIShIGA OID QO‘ShIMChA TAShKILIY ChORA-TADBIRLAR TO‘G‘RISIDA

O‘zbekiston Respublikasi Prezidentining “Savdoga va tijoratga ko‘maklashuvchi “Savdogar” ixtisoslashtirilgan aksionerlik-tijorat bankini tashkil etish haqidagi Farmonini bajarish maqsadida Vazirlar Mahkamasi qaror qiladi:
 1. O‘zbekiston Respublikasi Moliya Vazirligi boshlang‘ich bosqichda bank tomonidan zarur resurs va moddiy baza shakllantirilishi uchun “O‘zsavdogarbank”ka 2 yil muddatga 5 mlrd so‘m-kupon va respublika valyuta fondidan 200 ming AQSh dollari miqdorida foizsiz kredit ajratsin.
 2. “O‘zsanoatqurilishbank”, “O‘zdehqonchiliksanoatbank” va Qoraqalpog‘iston Respublikasidagi, viloyatlar va Toshkent shahridagi tijorat banklari joriy yilning 1-iyuligacha “O‘zbeksavdo”, O‘zbekbirlashuv va “O‘zkooptayyorlovsavdo”ning korxonalari va tashkilotlarini, xizmat ko‘rsatish uchun ustav fondining tegishli ulushlari va xodimlar bilan birga, “O‘zsavdogarbank”ka bersinlar.
 3. “O‘zsavdogarbank” mazkur qarorning 1-bandiga muvofiq ajratilgan mablag‘larning respublikamiz aholisining oziq-ovqat, xalq iste’mol tovarlariga bo‘lgan ehtiyojlarini qondirish, ichki bozorni tovarlarga to‘ldirish bilan bog‘liq yuksak samarali chora-tadbirlarni kreditlashga va bankning moddiy-texnika bazasini mustahkamlashga yo‘naltirilishini ta’minlasin.
 4. O‘zbekbirlashuv “O‘zsavdogarbank”ka xizmatda foydalanish uchun bitta GAZ—31 “Volga” va ikkita “Jiguli” avtomobilini sotsin.
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari M.Usmonov va Mapkaziy bank Boshqaruvi raisi F.Mullajonov zimmasiga yuklansin.